cyanic-selkie/wikianc huggingface dataset:
Kondensator (elektrisk)
SMD-kondensatorer
Moderne kondensatorer fremstilles for å loddes direkte på printkortets overflate, de har altså ingen tilledninger. De lages så små som mulig. Materialet for ikke-elektrolytter er alltid keramisk og kondensatoren er bygd opp med masse tynne stablete sjikt. Elektrolyttkondensatorer baserer seg på transisjonsmetallet tantal, et grunnstoff. Kvaliteten på kondensatorene er delt i to hovedgrupper av EIA-spesifikasjoner og i IEC 60384-8/9/21/22; klasse 1 (gode) og klasse 2 (dårligere). For klasse 1 er spesifikasjonene NP0 og C0G i bruk. En typisk klasse 2 spesifikasjon er X7R, men det fins mange flere. Hovedsakelig er temperaturkoeffisienten spesifisert; den utgjør nullen i betegnelsen NP0 og C0G. Ellers er parametre som kapasitetsvariasjon med tilført spenning viktig fordi den sier noe om hvor mye forvrengning kondensatoren kan innføre. Frem til nylig (2008) var det ikke mulig å lage klasse 1 SMD kondensatorer med verdier over cirka 4.7 nF. Nylig (2008) er det imidlertid kommet små klasse 1 kondensatorer på markedet, med verdier opp til cirka 220 nF i 25 og 50 V utførelser.
Målene sett ovenfra («footprint») er gitt i tusendels tommer (0.0254 mm) som LengdeBredde. 0404 ville slik bety ca 1×1 mm. 0805 og 0603 er små verdier, 1210 en noe større.
Elektrolyttkondensatorer
For å oppnå store kapasitetsverdier på små volum er det tre veier å gå: 1) Å bruke et materiale med svært høy permittivitet (dielektrisitetskonstant). 2) Å få ned avstanden mellom platene. 3) Å få opp platenes arealer. Den første metoden brukes blant annet i små, moderne, overflatemonterte komponenter med høyperimittive keramiske stoffer. De er ikke elektrolyttkondensatorer.
De to siste metodene er samtidig i bruk i såkalte elektrolyttkondensatorer. En elektrolytt er en løsning av et stoff som i vann spaltes i ioner, som en syre eller base, og som derfor leder elektrisk strøm godt. Man lar elektrolytten kjemisk danne et n-atomtykt ikke-ledende sjikt på den ene kondensatorpolen og selv opptre som intern leder med kontakt til den andre polen. (n er et lavt tall.) Flatene er gjort svært skrukkete, eller matte, ved etsing for å øke den effektive overflaten. Kondensatorer fremstilt på denne måten er polariserte; de tåler likespenning i kun en gitt retning. Feilpolarisering vil kunne skade komponenten permanent. Tilkoplingene er merket med + og -. Det går ikke DC strøm igjennom en kondensator, men ved oppladning og utladning kan det gå strøm i begge retninger i tilkoblingene til kondensatoren.
Elektrolyttkondensatorer er noe mere begrenset i frekvensområdet enn andre kondensatorer. Over frekvenser rundt 1 MHz blir den beheftet med tap. I apparater hvor kondensatoren også skal avkople høyere frekvenser, bør den parallellkoples med en annen type kondensator med lavere verdi.
Avstemming
Den viktigste bruken for variable kondensatorer er å stille inn frekvensen for en kringkaster som skal mottas. Dette gjøres ved å stille inn resonansfrekvensen i flere LC-kretser med kondensatoren C, hvor L har en fast verdi, men kan koples om for forskjellige bølgebånd, Det finnes naturligvis systemer med fast C, der induktansen varieres for antennefrekvensen, men slike systemer er sjeldnere.
Elektrisk
I dag benyttes såkalte kapasitetsdioder til avstemning. Dette er dioder som drives i sperreretningen og derfor ikke fører likestrøm. Sperresjiktet i PN-overgangen endrer lengden med sperrespenningen; høy spenning øker lengden av sperresjiktet og fører til lav kapasitet. Den samme likespenningen brukes for å stille inn kapasiteten til flere kapasitetsdioder i forskjellige resonanskretser. Styrespenningen kan tilføres hver enkelt diode via en stor serieresistans (motstand), siden dioden sperrer for strøm. Slik holdes tapene i resonanskretsen lave.
En slik løsning er mye billigere, volumsparende og fleksibel enn ved bruk av en mekanisk kondensator. Diodene kan innebygges i integrerte krestser som bare trenger noen få ekstra komponenter for å utgjøre en komplett mottaker.
Trimming
Før kapasitetsdionenes tid ble det brukt variable kondensatorer som var tiltenkt en fast innstilling med skrujern i et verksted eller ved apparatets produksjon. Denne funksjonen gjøres også i dag for at de forskjellige avstemte kretsene skal arbeide på nøyaktig de samme frekvensene over hele frekvensbåndet. I dag utføres slikt ved å stille inn styrespenningens detaljerte endring med ønsket frekvens, gjerne lagret i en digital hukommelse, men i en overgangstid ble detaljene stilt inn med trimmepotentiometre, variable resistanser.
Super- og hyperkondensatorer
Disse baserer seg på relativt nye teknologier og danner en mellomting mellom batterier og kondensatorer. De har lavere kapasitet per volum en batterier, men tillater store og hyppige lade/utladestrømmer. De kan brukes både til energi og til statiske formål. Kapasiteter kan være svært store, som 10 000 F.
Kvalitet
Elektrolyttkondensatorer er et unntak her; de har forholdsvis kort levetid og er ikke svært stabile i verdiene sine. Kapasiteten avtar mot høye frekvenser. De tåler ikke spenning i begge retninger og de danner forholdsvis lett en kortslutning eller åpen krets med årene. Elektrolyttkondensatorer er ikke dårlige komponenter og lever lenge, men i forhold til andre kondensatorer, som lever «evig» er de dårligere. Det som belaster slike kondensatorer mest er langtids høye temperaturer og langtids ikke-bruk, eller i koplinger som ikke legger på en DC-spenning til kondensatoren.
Fysikalsk-teoretisk sett kan en kondensator ikke avgi varme. I praksis har den små tap, hovedsakelig dielektriske. For beregninger er slike tap ensbetydende med en liten seriemotstand føyd til kapasitetssymbolet, som her vil ha en frekvensavhengig verdi.
Praktisk bruk
Kondensatoren har svært mange bruksområder, både for teknologier for kraft og signalbehandling. Den har også blitt brukt til avstemning, under variabel kapasitet.
Superkondensatorer i trikker
Flere byer har tatt i bruk trikker med superkondensatorer, i noen tilfeller sammen med batterier. På den måten spares energi, og en unngår kontaktledninger og stolper, som kan være upraktiske, kostnadskrevende og plasskrevende, og som ofte – særlig i historiske byer – regnes for uestetiske.
Glatting
Elektrolyttkondensatorer blir brukt i kraftforsyninger i apparater for å jevne ut den likerettede spenningen slik at likespenningen opprettholdes mellom hver periode (enkel likeretting) eller halvperiode (dobbel likeretting). Jo større verdi på kapasiteten, jo lavere rippelspenning blir levert.
Fasekompensering
Kondensatorer blir brukt i transformatoranlegg for kompensere for induktive laster i strømnettet. Slik kan reaktive strømmer, og derfor energitap, minimeres.
Avkopling
Logiske, eller digitale, kretser kan være ganske følsomme for feilfunksjon på grunn av hurtige spenningssprang som kan oppstå på tilkoplingspinnen for strømforsyningen (oftest +). Til vanlig er det den digitale kretsen selv som forårsaker slike sprang, som helst består av svært kortvarige, negativt gående pulser (få nanosekunder). Sprangene oppstår fordi noen interne transistorkretser kan trekke en ikke uvesentlig mengde strøm den korte tiden mens de hurtig skifter mellom tilstanden «0» og «1», og omvendt. Jo hurtigere kretsen kan arbeide, jo større er problemet. Tilledningen til kretsens forsyningspinne(r) kan være flere cm lang, og denne strekningen oppviser en i dette tilfellet signifikant induktivitet, som ikke motsetter seg slike pulser (induktiviteter har høy reaktans/impedans for høye frekvenser). I praksis settes det derfor en såkalt avkoplingskondensator mellom forsyningspinnen og jord, eller mellom positiv og negativ forsyning, så nær tilkoplingene som praktisk mulig. Kondensatoren leverer da strømmen til 0/1 og 1/0 pulsene uten at spenningen på forsyningspinnen reduseres. Kapasitetsverdien av en slik avkoplingskondensator er typisk (nesten alltid) 100 nF. Større digitale kretser har gjerne flere forsyningspinner, og det blir brukt en kondensator per forsyningspinne. Feil som oppstår ved ikke å bruke slik avkopling, kan være ekstremt vanskelig å finne. Det er vanlig å bruke slik avkopling også for analoge kretser, spesielt operasjonsforsterkere, men her for å sikre at det ikke oppstår oscillasjoner ved høye frekvenser.
Støydempning
Flere elektriske apparater sender ut uønsket elektromagnetisk stråling, altså radiobølger, ved bruk. Denne strålingen er ofte svært bredbåndet og kan derfor forstyrre arbeidet til flere apparater som nytter slike bølger for sine funksjoner. Dette kan være radio- og TV-mottak og trådløse forbindelser for nettverk som Bluetooth og WiFi, samt for mobiltelefoner. Apparater som sender ut spesielt mye stråling danner gjerne også gnister. Eksempler er elektriske motorer med kommutatorer (støvsugere, kjøkkenmaskiner), lysbrytere og klassiske ringeklokker. Tilledningene virker da som effektive sendeantenner. For å dempe slik støy brukes kondensatorer alle steder i slike apparater der slik støy ellers ville blitt generert. Støyen dempes fordi kondensatorer leder godt for de høye frekvensene som forstyrrer, men uten å forandre funksjonaliteten ved lysnettets lave 50 Hz frekvens. I tillegg fører forhindringen av gnister til lengre levetid for apparatene selv. Slik innebygget støydempning i apparater er påbudt ved lov, og elektromagnetisk støy er derfor ikke å forvente fra noen moderne apparater, kanskje unntatt den klassiske ringeklokken.
Eventuell brannfare
Ved kontinuerlig, men ujevn radiostøy i et hus bør oppmerksomheten rettes mot at det kan ha oppstått en dårlig elektrisk forbindelse i lysnettet et sted, og at dette kan være et varsel om brannfare. Slik støy bør derfor tas alvorlig. Dette feilsøkes ved primært å enkeltvis frakople sikringskurser, sekundært lamper og varmeovner. Å føle etter forhøyet temperatur ved sikringer, nettuttak (stikkontakter) og koplingsbokser kan hjelpe. Kilden kan også søkes med en bærbar analog radio som ikke står innstilt til noen sender. I en boligblokk bør naboer kontaktes, eller den ansvarlige myndighet, spør kommunen eller brannvesenet hvem det er.
Koblingskondensator
Siden kondensatoren ikke har galvanisk forbindelse mellom platene blokkerer den for likestrøm / likespenning. Frekvensavhengig leder den vekselstrøm. Kondensatoren blir derfor brukt til å separere ut et AC-signal som ligger på toppen av en likespenning, slik at det dannes et signal som varierer rundt null. Kondensatoren kan likeledes brukes til å legge et AC-signal på toppen av et knutepunkt som oppviser en likespenning. Det sistnevnte er typisk for en inngang, det førstnevnte for en utgang av et forsterkertrinn, men det er også typisk å sette inn en kondensator mellom forsterkertrinn som har forskjellige DC arbeidsnivåer.
Tidsforsinkelse
I elektronikken blir kondensatoren brukt som en tidsforsinkelse ved å koble den i serie med en motstand til en kilde. Ved å variere verdien på kondensatoren og/eller motstanden, kan det fastsettes hvor lang tid det skal ta før kondensatoren har ladet seg opp til et visst spenningsnivå. Tiden det tar fra kondensatoren har ladet seg opp fra 0V til 63 % av forsyningsspenningen kalles tidskonstanten og regnes ut ved τ = R*C der R er motstandens resistans i Ohm og C er kondensatorens kapasitans i Farad. Etter 5 tidskonstanter regnes kondensatoren for fulladet.
James Whale
James Whale, født 22. juli 1889 i Dudley i Worcestershire, død 29. mai 1957 i Hollywood i Los Angeles, var en britisk teater- og filmregissør. Han huskes i dag best for sine skrekkfilmer, som Frankenstein (1931), The Old Dark House (1932) og Frankensteins brud (1934), samt musikalfilmen Show Boat (1936)
Kondensator (elektrisk)
Tidsforsinkelse
Den samme formelen kan også brukes om utladningen av kondensatoren. Den vil da på en tidskonstants tid lade seg ut til 37 % av den opprinnelige spenningen, og etter 5 tidskonstanter regnes den å være helt utladet (0,67 % gjenstår).
Filtre
Kondensatorer (kapasitanser), spoler (induktanser) og motstander (resistanser) brukes til å bygge opp lavpass-, høypass-, bandpass- og bandstoppfiltre i aktive (forsterkende) kretser eller i passive kretser, som ikke inneholder videre komponenttyper, blant annet pol.
Resulterende kapasitans i seriekobling
Den resulterende kapasiteten blir alltid mindre enn den minste enkeltkapasiteten.
Siden det er lekkstrømmene som bestemmer spenningsfordelingen, er denne fordelingen ukjent i en DC-krets. Alle kondensatorene bør derfor tåle spenningen som er tilført seriekoplingen. Problemstillingen kan mildnes ved å kople en stor parallellmotstand over hver enkelt kondensator (rundt 1 til 10 MOhm), der disse ikke forstyrrer funksjonen. Da blir det motstandene som bestemmer spenningsfordelingen. For elektrolyttkondensatorer er metoden heller tvilsom, eller langt lavere verdier må brukes for motstandene. I praksis er slik seiekopling med udefinerte noder ikke i bruk, men i diverse kretser brukes slike serieverdier for AC-analyser.
Resulterende kapasitans i parallellkobling
Den resulterende kapasiteten blir alltid større enn den største enkeltkapasiteten.
Bosnia-Hercegovinas økonomi
Bosnia-Hercegovinas økonomi er voksende. Før 1990 var Bosnia vertsrepublikken for fem av de største konsernene i tidligere Jugoslavia. Landet har potensial til å bli en blomstrende markedsøkonomi med en sterk industriell base. Landet er fullt av naturlige ressurser som dessverre blir lite utnyttet. I 1990, mens Bosnia fortsatt var en del av Jugoslavia, var dens valuta, dinar, like sterk som den tyske mark. Dette var Bosnias økonomiske høydepunkt. Den nærmest fire år lange krigen har påført landet store økonomiske tap.
বসনিয়া ও হার্জেগোভিনা
Monisme
Monismen er det filosofiske eller metafysiske standpunkt at alle verdens prosesser og fenomener kan tilbakeføres til ett grunnprinsipp. Monismen inntar dermed en kontrær posisjon til både dualismen og pluralismen, som utgår fra to eller flere grunnprinsipper.
Innen denne filosofiretningen kan man grovt skille mellom tre varianter:
Kjente tilhengere er blant annet Bertrand Russell (1872–1970) og Ernst Mach (1838–1916). I tillegg kan man for eksempel nevne Gustav Theodor Fechner (1801–1887) og William James (1842–1910).
Innen religionene står monistiske lærer gjerne nær panteismen eller panenteismen, som anser det guddommelige som immanent i alle aspekter av virkeligheten. Det finnes også metafysisk monisme uten gudsbegrep, særlig innen hinduisme og buddhisme.
Elingaard
Hagen ble anlagt etter engelsk modell. Bygningen er omkranset av en mindre festningsvoll, bastioner og vollgrav, men dette er av så svak utførelse at det nærmet må sees på som symbolsk. En antar at «festningen» er anlagt mest til pryd og at den er av liten forsvarsmessig verdi. Den er imidlertid unik i norsk sammenheng og ble fredet sammen med hovedhuset i 1923. To keiserlinder ble plantet i hovedaksen av dronningene Margrethe av Danmark og Sonja av Norge 29. juni 1999.
Elingaard gikk ut av slekten Huitfeldt i 1778 og har siden skiftet eiere en rekke ganger. Mellom 1948 og 1975 eide den næringspolitiske organisasjonen Libertas Elingaard. Libertas drev Elingaard som et kurs- og konferansehotell. I denne perioden ble det gjort store bygningsmessige forandringer både på hovedbygningen og stabburet.
Elingaard drives i dag som museum og brukes som lokale for blant annet bryllup og lokale foreninger. I sommersesongen er Elingaard åpen for publikum.
Anna av Danmark
Anna av Danmark (også kalt Anne; født 12. desember 1574, død 2. mars 1619) var dronning av Skottland fra 1589 og av England fra 1603. Femten år gammel ble hun gift med Jakob VI av Skottland som med personalunionen med England også ble Jakob I av England. Hun hadde 9 graviditeter, og fødte ham tre barn som alle overlevde barndommen, inkludert den framtidige kong Karl I.
Hun var andre datter av Frederik II av Danmark-Norge og Sophie av Mecklenburg-Gustrow. Anna ble født på Skanderborg slott. I august 1589 ble hun gift via stedfortreder med Jakob VI av Skottland, men ekteskapet ble bekreftet da de to møttes i Oslo (i borgermester Christen Mules hus) den 23. november samme år. Anna ble med til Skottland, hvor hun ble kronet den 17. mai 1590 i Holyrood Abbey. I 1603 arvet hennes mann den engelske tronen og ble dermed Jakob I av England. Hun ble kronet sammen med han den 25. juli samme år i Westminster Abbey. Anna døde 44 år gammel på Hampton Court Palace, og ble gravlagt i Westminster Abbey.
De nygifte kom godt overens til å begynne med, men gled etter hvert fra hverandre og bodde hver for seg, skjønt de behold en felles respekt. Hun viste en uavhengig holdning og vilje til utnytte den fraksjonsfylte skotske politikken både i konflikten med Jakob om omsorgen for prins Henry Frederick og om hans behandling av hennes venninne Beatrix Ruthven. Til hennes store sorg ble alle hennes barn tatt fra henne som spedbarn for å fostres av nære allierte etter gammel skotsk skikk. Det er mulig at hun på midten av 1590-årene konverterte til katolisismen, ektemannens religiøse tro, noe som gjorde henne upopulær i det presbyterianske Skottland; det skulle senere få samme effekt i det anglikanske England. I England skiftet Anna fokus fra fraksjonspolitikken til å bli opptatt av kunstartene og mens hennes ektemann foretrakk å gå på jakt utenfor London, konstruerte hun sitt eget storstilte hoff hvor hun var vertinne for en av de rikeste kulturelle salongene i Europa. Etter 1612 fikk hun stadig dårligere helse og trakk seg gradvis ut av hofflivet.
Historikere har tradisjonelt avvist Anna som en enkel og lettvektig dronning, fjollete og selvopptatt. Imidlertid har historisk revurdering anerkjent Annas påståelige uavhengighet og i særdeleshet hennes dynamiske betydning som en patron og beskytter av kunstartene.
Barn
Anna fødte sju barn som overlevde fødselen, fire av dem døde som barn eller i tidlig barndom; hun hadde minst tre spontanaborter. Hennes andre sønn etterfulgte Jakob som Karl I. Hennes datter Elisabeth var «vinterdronningen» av Bøhmen og bestemor til Georg I av Storbritannia.
Liste over Kenyas presidenter
Liste over Kenyas presidenter omfatter landets statsoverhoder siden det ble en republikk i 1964.
Fra landet ble uavhengig i desember 1963 til det ble en republikk i desember 1964 hadde Kenya en generalguvernør, Malcolm MacDonald, som styrte på vegne av dronning Elisabeth II av Kenya.
Presidenter
Disse har vært presidenter i Kenya:
Normal (butikkjede)
Normal er en dansk butikkjede som selger EU-importerte merkevarer i Danmark, Norge, Sverige, Finland, Nederland og Frankrike. Den første Normal-butikken åpnet 6. april 2013 i Silkeborg i Danmark, og den ble stiftet av blant andre forretningsmennene Torben Mouritsen og Bo Kristensen. Mouritsen kaller butikkjeden for en hybrid mellom en dagligvareforretning og en forretning med artikler til personlig pleie. Kjeden selv omtaler seg ikke som et supermarked. Ifølge selskapet er omkring 80 prosent av kundene kvinner.
I løpet av Normals levetid har direktøren i selskapet Bestseller, Anders Holch Povlsen, investert så mye i kjeden at den i dag er en del av Bestseller A/S-konsernet.
Butikker
I begynnelsen av 2015 hadde kjeden ni butikker. I mai 2017 kunngjorde Normal at den skulle åpne sine første to butikker utenfor Danmark, i Kristiansand i Norge. I mars 2021 drev kjeden til sammen 278 Normal-butikker. Per 2022 hadde kjeden filialer i Danmark, Norge, Sverige, Finland, Nederland og Frankrike.
Antall ansatte, inkludert deltidsansatte, var 1972 personer i januar 2021.
Christian IVs bryggerhus
Christian IVs bryggerhus (dansk: Christian IV's Bryghus) er en bygning på Slotsholmen i København. Bygningen ble opprinnelig bygget for militære formål som en del av Christian IVs befestning av byen. Christian IVs bryggerhus daterer seg fra rundt 1608.
Bryggerhuset er på ca. 8,200 m² fordelt på syv etasjer og fasaden er kledd med munkesten. Første etasje er i sten med murte hvelv og har karakter av et festningsverk. Over er et stenloft og over der igjen finnes det fem loft utført i tre. Av utseende minner de siste om eldre pakkhus.
I 1632 brant huset ned og ble bygget opp igjen i 1635–36. Under forsvaret av København under beleiringen og et omfattende svensk angrep 11. februar 1659 ble bryggerhuset benyttet som en del av byens forsvar.
Det var utsatt for en ny brann natten mellom 7. og 8. mai 1767 og ble gjenoppbygget kort tid etter og fikk det utseendet det har i dag. Det gikk deretter over til forsvarsmakten og selve ølbryggingen ble flyttet til den andre siden av kanalen.
I de påfølgende 200 år tjente bryggerhuset som lagerbygning for flere forskjellige etater. Tøjhusmuseet benyttet det som magasin frem til 1998.
I 2001 overtok Slots- og Ejendomsstyrelsen ansvaret for Christian IVs bryggerhus. Bygningen er fredet. Den 3. juni 2014 åpnet dronning Margrethe og kulturminister Marianne Jelved det nye stenmuseum Kongernes Lapidarium i de gamle lokaler.
Jochen Danneberg
Danneberg vant den tysk-østerrikske hoppuka to ganger, i 1976 og 1977.
Liste over ordførere i Gjerstad
Liste over ordførere i Gjerstad er en liste over ordførere i Gjerstad kommune i Agder.
U18-EM i fotball for menn 1968
U18-EM i fotball for menn 1968 ble arrangert i Frankrike i 1968.
Nøytral monisme
Den nøytrale monisme ble først presentert av den nederlandske 1600-tallsfilosofen Baruch Spinoza. En variant ble senere utviklet av Bertrand Russell.
Batteri (album)
Batteri er et musikkalbum med bandet Batteri, utgitt i 2010 på Music Business Norway. Producer – Jostein Ansnes produserte albumet, mens Magnus Børmark var med-produsent. Albumet ble mastered av Morten Stendahl. Batteri var bandets debutalbum.
Rammeplan for kulturskolen
Rammeplan for kulturskolen, "Mangfold og fordypning", ble utgitt i 2016 av Norsk kulturskoleråd og erstatter den forrige rammeplanen «På vei til mangfold» (utgitt i 2003, også av Norsk kulturskoleråd. Norsk kulturskoleråd har på oppdrag fra sine medlemmer, som er kommunene i Norge, utarbeidet denne rammeplanen. Intensjonen er at gjennom dette dokumentet vil kulturskolene i landet få et innovativt og kvalitativt løft. Gjennom rammeplanen er det tatt vare på den særegne kulturskolen i Norge, samtidig som planen skal etablere en nasjonal fellestenkning som vil bidra til et ytterligere kvalitetsløft for kulturskolen.
Rammeplan - hvorfor?
Kulturskolens tilbud skal ha høy kvalitet både faglig og pedagogisk. I framtida skal kulturskolen kunne tilby større fleksibilitet i organisering av sine tilbud samt gi tydeligere beskrivelser av mål, innhold og arbeidsmåter. Rammeplanen møter disse utfordringene.
Planen kategoriserer de ulike tilbudene i tre opplæringsprogram, som ivaretar aktivitet, opplæring og fordypning. Det er et mål å kunne etablere tilbud av høy kvalitet innen breddeprogrammet, kjerneprogrammet og fordypningsprogrammet.
Rammeplanen «Mangfold og fordypning» bygger på Norsk kulturskoleråds Strategi 2020 og på rammeplanen fra 2003 - «På vei til mangfold».
Planen legger også til grunn Kunnskapsløftet fra 2006, kulturløftene fra 2005 og 2009, ''Kulturskolen - utviklingen av de kommunale kulturskolene som gode lokale ressurssentre (2010), Kulturutredningen 2014 og Meld. St. 20 (2012–2013) På rett vei - Kvalitet og mangfold i fellesskolen''.
Protoceratidae
se teksten
Protoceratidae eller protoceratider er en utdødd familie med kamellignende klovdyr, endemiske for Nord-Amerika fra eocen til pliocen (46,2—4,9 millioer år siden). Protoceratidae overlevde som familie i omkring 41,3 millioner år.
Dyra var mest sannsynlig planteetere og liknet trolig mest på hjortedyr. Lengden varierte mellom 1 og 2 meter. Hanndyra i denne familien hadde i tillegg til sin vanlige hodepryd (horn) også horn på oversiden av mulen.
Pashmi
Pashmi er en indisk fjærhåret mynde som regnes som en varietet av caravanhund og også er kjent som lahori pashmi og pisuri noen steder. Rasen anerkjennes ikke internasjonalt, men har en lokal rasestandard felles med mudhol (korthåret varietet) i India.
Opprinnelse og alder
Pashmi er en fjærhåret variant av caravanhund, men hvor gammel den er vet man ikke. Fjærhårede indiske mynder har imidlertid vært kjent der gjennom flere århundrer.
Skjærtorsdag
Skjærtorsdag er den kristne feiringen av Jesu siste måltid med disiplene før korsfestelsen, og dermed innføringen av nattverden. Ordet betyr «renselsestorsdag», og kommer av norrønt skíra, «rense» (skjær = ren). Skjærtorsdag er en helligdag som feires siste torsdag før påske. Den tidligste datoen for skjærtorsdag er 19. mars og den seneste er 22. april.
Pashmi
Opprinnelse og alder
Saluki ble introdusert i India for mer en 800 år siden, slik denne var før vestlig oppdrett endret rasen. Pashmi er som en blåkopi, men skiller seg allikevel vesentlig fra saluki på flere punkter. I så måte kan det vise seg at slektskapet til tazi kanskje er nærmere, siden disse hundene i dag regnes som mer lik den opprinnelige salukien enn saluki selv.
Skjærtorsdag
Festen er godt dokumentert fra 300-tallet, og var da allerede en gammel tradisjon. I Jerusalem feiret man denne dagen to messer, en i kirkene for å markere slutten på fastetiden, og en på Golgata. I Roma ble den fram til 600-tallet feiret som markering av slutten på fastetiden, men i løpet av det århundret ble den omtolket til å hovedsakelig være en fest for innstiftelsen av nattverden.
Feiringen av to messer på denne dagen spredte seg ut over hele kristenheten. Den første av de to messene tjente til å forsone de botferdige syndere som var blitt ilagt kirkestraffer, den annen var mer direkte knyttet til innstiftelsen av nattverden. Den første messen er senere falt bort, men var lenge inkorporert som et element i den konsoliderte nattverdsmessen. Det er dette (bortfalte) elementet som har gitt dagen dens norske navn.
Liturgi
I kirker som regner nattverden som spesielt viktig feires den først og fremst som festen for innstiftelsen av nattverden. Nattverdsfeiringen får dermed en spesielt framtredende plass i tekster og bønner. I liturgien er det vanlig å ha med fotvask, til minne om at Jesus vasket disiplenes føtter før måltidet.
Gossamer Albatross
Gossamer Albatross var det første menneskedrevne flyet som krysset Den engelske kanal, da den engelske piloten Bryan Allen «syklet» fra England til Frankrike 12. juni 1979. Turen tok to timer og 49 minutter.
Pashmi
Opprinnelse og alder
Navnet Pashmi kommer trolig av det gamle persiske uttrykket «pashm», som var uttrykk perserne benyttet for å beskrive den myke silkeaktige ulla på det tibetanske kveget. Navnet pisuri kan bety enten «en med fjærhår» eller en som «kommer fra Peshawar».
Skjærtorsdag
Liturgi
I den katolske kirke feires også normalt oljevigselsmessen på skjærtorsdag. I denne messen, som ble utskilt som en særskilt messe i 1955, velsigner biskopen de hellige oljer som brukes i kirkelige handlinger i løpet av det kommende år. Dette skjer i bispedømmets domkirke, med bispedømmets prester til stede. Ved samme anledning fornyer presteskapet sine presteløfter.
Pashmi
Opprinnelse og alder
I dag er rasen mest tallrik i områdene rundt Janwal-Vadval, som ligger ca. 40 km fra Lathur i Maharashtra provinsen. For noen år siden ga Maharajaen av Baria 4 amerikanske salukier i gave til Kolhapur Kennel Club, som benyttet disse i sine blodslinjer for å bedre egenskapene på sine pashmihunder. Dagens hunder har derfor en god del saluki i seg tror man. Det sies imidlertid at det i Karnataka-området fortsatt finnes «ekte» pashmi, uten at dette har latt seg bekreftet.
Skjærtorsdag
Liturgi
I katolsk liturgi tjener også fotvasken til å feire Kristi innsettelse av disiplene som apostler i hans prestedømme. I noen land er man ikke bare nøye med å avgrense antallet til dem som fotvaskes til tolv (det var tolv disipler), men passer på at det er menn (slik de katolske liturgiske bøker foreskriver). I noen katolske kulturer utstyres de gjerne med bandolærer med hvert sitt apostelnavn.
Pashmi
Utseende, anatomi og fysikk
Pashmi er gjerne større og kraftigere enn korthårede caravanhunder, og jaktform og løpesett varierer også noe. Pashmi kryper så nær byttet som mulig før den angriper, mens caravanhunden angriper umiddelbart når den har øyekontakt med byttet. Dette tyder på at jaktteknikken har blitt finslept og at disse rasene lenge har levd adskilt. Mankehøyden på denne hunden er ca. 66–74 cm for hannene og 55–66 cm for tispene. Vekten varierer, men ca. 17–28 kg er ganske dekkende. Pelsen finnes i alle nyanser og kombinasjoner. Den er glatt med fjærbeheng på ørene, halen og bak på lårene. De er elegante å se til, meget hurtige og svært utholdende.
Skjærtorsdag
Liturgi
Dagen innleder påskens hellige triduum, til minne om de tre siste dagene før Kristi oppstandelse. Strengt tatt viser dette triduum til de tre dager Jesus lå i graven, men ettersom skjærtorsdag da blir én dag for tidlig, er det skjedd en betydningsforskyvning.
Pashmi
Bruksområde
Pashmi er høyt skattet som jakthund blant lokale bønder. De holder hundene for å drive hetsjakt på hare, kanin og annet småvilt. Pashmi er også gode vakthunder, både for buskap og eiendom.
Skjærtorsdag
Syv kirke-besøk
Tradisjonen med å besøke syv kirker på skjærtorsdag er av meget gammel dato, og begynte antagelig i Roma. Den er kjent i mange land rundt om i verden, skjønt den lar seg bare gjennomføre i praksis på steder som er store nok til at det finnes syv kirker eller kapeller i rimelig avstand til hverandre slik at man kan foreta besøkene til fots.
I India er det imidlertid skikk å besøke fjorten kirker, én for hver korsveistasjon. Skjønt dette tradisjonelt skjer på skjærtorsdag, er det blitt vel så vanlig å gjøre det om morgenen på langfredag, eller på en hvilken som helst annen dag i fastetiden. Vanligvis går familiens medlemmer i samlet flokk, og på fastende mage. Også grupper i menighetene foretar besøkene.
Pashmi
Lynne og væremåte
Rasen sies å være snill og harmonisk overfor sine egne, men tilbakeholden og svært skeptisk overfor fremmede, nærmest lik en azawakh i temperamentet. Den er flink med egne barn, men tøff. De spiser som regel samme kost som sin eier, men skal være svært nøysomme i kosten. Dette er en hund som kreve mye og ofte mosjon for å trives.
Skjærtorsdag
Syv kirke-besøk
I Singapore følger kirkebesøkene kort etter skjærtorsdagsmessen. Her er det bønneprogrammet som gjennomgås Fader Vår, Hill deg Maria og Gloria Patri.
Pashmi
Annet
Rasen er svært sjelden utenfor India.
Eksterne lenker
Mudhol Hound
Skjærtorsdag
Maling av påskeegg
Maling av påskeegg kan i og for seg foretas på enhver egnet dag, men i noen land er det nettopp skjærtorsdag dette tradisjonelt finner sted. I Bulgaria er dette tilfelle; da foretar husholdningene også de øvrige forberedelser i hjemmene til Razpeti Petuk (korsfestelsesfredag), Velika Subota (store lørdag) og Velikden (store dag/påskedag).
Femdobbel-dobbel
En femdobbel-dobbel er et basketballuttrykk som defineres ved at en spiller oppnår et toesifret tall i alle fem av kategoriene poeng, returer, målgivende pasninger, stjelinger og blokkerte skudd.
Skjærtorsdag
Utenomkristne sedvaner
I Sverige har det siden tidlig på 1800-tallet vært tradisjon med påskkärringar («påskekjerringer») på skjærtorsdag. Ifølge folketroen var påskekjerringer hekser som fløy på koster til møte med djevelen på Blåkulla natta før skjærtorsdag. I Sverige har det derfor vært vanlig at gutter og jenter går påskkärring på skjærtorsdag. Da kler barna seg ut som påskekjerringer med skjørt, forkle og skaut, kanskje også kaffekjele, og går fra dør til dør med små kort dekorert med tegninger, som de får godteri for. I Vest-Sverige har denne tradisjonen også foregått på påskeaften.
I 1790 ble følgende norske svarteboksråd gitt for å avsløre hekser: En skjærtorsdag morgen før soloppgang tas en bit av likkisten til en som er gravlagt en skjærtorsdag. Ta med biten i kirken uten at noen vet det, med et lite hull i. Når presten skifter preken, se på kirkefolket gjennom hullet. De som er hekser, blir da avslørt av et horn som kommer til syne i pannen på dem.
Eksterne lenker
pcd:Jeudi jeudyou
Femdobbel-dobbel
Dette er en nesten umulig bragd å oppnå, men det er én spiller somhar klart det. Det var den kvinnelige basketballspilleren Tamika Catchings da hun spilte basketball på high school for Duncanville High School som oppnådde 25 poeng, 18 returer, 11 målgivende pasninger, 10 stjelinger og 10 blokkeringer i 1997. Ikke nok med at dette er en utrolig bragd i NBA, der det spilles fire omganger á 42 minutter; men i high school varer kampene kun en tredjedel av denne tiden.
Se også
Double (basketball)
The Fourth Legacy
The Fourth Legacy er det fjerde studioalbumet til det amerikanske progressiv/power metal-bandet Kamelot.
Albumet ble utgitt i 1999 på Noise Records.
The Prince and Betty (film)
The Prince and Betty er en amerikansk stumfilm fra 1919, regissert av Robert Thornby.
Handling
Scobell ønsker også at John skal gifte seg med ste-datteren sin, som viser seg å være Betty. Men når Betty anklager John for bare å være en maskot for gambling, stenger John hele kasinoet og forsøker å iscenesette en revolusjon for å gjøre Mervo til en republikk. De innfødte gjør snart motstand, men Mervos president kommer tilbake for å drive kasinoet selv - og Betty og John flykter til Amerika sammen.
Peterson Barriere
Peterson Barriere AS er en fabrikk i Peterson-konsernet. Hovedproduktet er 3-lags isolasjonspapir (to lag papir med et lag polyethilen imellom).
Fabrikken er lokalisert på Breisand i Rygge kommune. Fabrikken ble solgt til Mondi Gruppeni 2007, ble så avviklet første kvartal 2008.
Lars Lauvik
Serien Eon går fast i blant annet Verdens Gang og Bergensavisen. Seriene til Lars Lauvik representeres av Bulls Press.
Priser
Han var nominert til sproingprisen i 2001 for sitt Wildlife-album.
Arresthus
Et arresthus eller varetektsfengsel er en forvaringsplass for den som er varetektsfengslet av en domstol. I Sverige administreres arresthusene av Kriminalvården, og i Danmark administreres de av Kriminalforsorgen.
Fram til 1857 var arresthus betegnelsen på en bygning, eller del av bygning, som ble benyttet til forvaring av personer som hadde begått mindre lovbrudd, eller personer som satt i varetekt fram til en rettsavgjørelse.
Et arresthus hadde, i motsetning til et tukthus, svært åpne soningsforhold, og det var vanlig at flere av de som var anbrakt der kunne besøke hverandre fritt.
På begynnelsen av 1800-tallet ble det av praktiske årsaker bygget flere arresthus som en integrert del av- eller i tilknytning til – bygging av tinghus i landets amter. Arresthusene var gjerne bygget til å huse fra to til ti personer av ulikt kjønn. Det var også vanlig at arresthusene var tilknyttet et verksted eller landbruksarealer for å sysselsette de anbragte.
Den som hadde ansvaret for driften av arresthuset hadde betegnelsen arrestforvarer.
Etter lov av 12. oktober 1857 forsvant betegnelsen arresthus, og disse ble gjerne omklassifisert enten som politiarrest eller som distriktsfengsel.
Thale Leirfall Bremset
Thale Leirfall Bremset (født 12. april 1999) er en norsk friidrettsutøver som representerer IL Norna-Salhus.
John Kerry
John Forbes Kerry (født 11. desember 1943 i Aurora i Colorado) er en amerikansk demokratisk politiker. Han var utenriksminister i Barack Obamas regjering fra 1. februar 2013 til 20. januar 2017. Han var senator for delstaten Massachusetts 1985–2013 og Det demokratiske partis presidentkandidat ved valget i 2004.
Thale Leirfall Bremset
Hun vant NM-gull i lengde i 2021 og 2022, og ble norsk U23-norgesmester i lengdehopp i 2019 og 2020. Hennes tvillingsøster Thea Leirfall Bremset er også friidrettsutøver.
Bremset ble rangert som nummer 488 på listen over de tusen beste idrettsutøverne i Trøndelag i avisa Nidaros sin kåring i 2022.
Robert Stanjek
Robert Stanjek (født 7. mai 1981) er en tysk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 6.
John Kerry
Familiebakgrunn og karriere
John Kerrys farsslekt utvandret fra Sudetenland i Böhmen i Østerrike-Ungarn i det nåværende Tsjekkia på begynnelsen av 1900-tallet. Slekten var opprinnelig jøder, men John Kerrys farfar og farmor konverterte til katolisismen før de utvandret. Morsslekten er protestanter av engelsk herkomst. John Kerry er en troende katolikk. Han er gift med Teresa Heinz Kerry, enke etter den republikanske senatoren H. John Heinz III og arving av Heinz-konsernet. Dette er bakgrunn for økenavnet «Ketchup Kerry», som har vært brukt av hans motstandere.
Kerry har bachelorgrad i statsvitenskap fra Yale University fra 1964, kandidatutdannelse i rettsvitenskap fra Boston College fra 1976 og advokatbevilling fra samme år. I 1976 ble han fast ansatt hos påtalemyndigheten i Middlesex County i Massachusetts, hvor han også hadde vært praktikant i studietiden. I 1979 var han med på å åpne en advokatforretning.
Kerry tjenestegjorde som Swift Boat Captain under Vietnamkrigen og patruljerte kyst- og elveområder. Han ble såret tre ganger og fikk flere utmerkelser. Blant annet en Silver Star og tre Purple Heart. Han ble senere en sterk motstander av Vietnamkrigen og vitnet i Kongressen som talsmann for vietnamveteraner mot krigen. Han ble kjent for sitt sitat: «How do you ask a man to be the last man to die for a mistake?». Det samme sitatet har han brukt flere ganger i sin motstand mot Irak-krigen.
Han var Michael Dukakis' viseguvernør i Massachusetts 1983–1985. Da senator Paul Tsongas unnlot å søke gjenvalg av helsemessige årsaker i 1984, ble Kerry nominert og valgt til hans etterfølger. Han tiltrådte vervet på nyåret i 1985. I Senatet har han hatt en fremskutt posisjon som formann i Senatets komité for småbedrifter og entreprenørskap 2001–2003 og 2007–2009 samt formann i Senatets utenrikskomité 2009–2013. Kerry har vært regnet som en forholdsvis liberal senator i en amerikansk politisk kontekst.
Han var Det demokratiske partis kandidat ved presidentvalget den 2. november 2004. Kerry og visepresidentkandidat senator John Edwards tapte valget med ca. 3,5 millioner færre stemmer enn George W. Bush. I valgmannskollegiet var det noe jevnere. Valget var et av de jevneste i USAs historie, men likevel relativt klart i forhold til valget i 2000 mellom Al Gore og Bush og valget i 1960 mellom John F. Kennedy og Richard Nixon.
I desember 2012 nominerte president Barack Obama Kerry som Hillary Clintons etterfølger som USAs utenriksminister. Han ble godkjent av USAs senat med 94 stemmer for, og tre mot. Kerry tiltrådte som utenriksminister den 1. februar 2013 og satt ut Obamas presidentperiode.
I november 2020 nominerte påtroppende president Joe Biden Kerry til USAs spesialutsending for klima – som en del av Joe Bidens regjering.
Edgar Cayce
Edgar Cayce (født 18. mars 1877 i Hopkinsville i Kentucky i USA, død 3. januar 1945) var en amerikansk fotograf som ble kjent som spiritistisk profet, clairvoyant (synsk), astrolog og healer og fikk betydning for moderne nyåndelighet.
Beskrivelse
Hensatt i transe ga «den sovende profeten» (the sleeping prophet) «livslesninger» der han blant annet ga råd mot sykdommer, fortalte om tilhørernes tidligere liv, forutså fremtidige hendelser og kom med påstander om Atlantis, en sagnøy i gresk og egyptisk oldtid.
Cayce foretok flere tusen angivelig synske «lesninger» i løpet av sin karriere, både med enkeltpersoner og grupper. Han påberopte seg to kilder for slike lesninger: seansedeltagernes underbevissthet og «Akasha-krøniken», et teosofisk begrep hentet fra hinduistisk lære, som dreier seg om en form for «kosmisk lagret informasjon».
Cayce påstod også at han hadde helbredende evner. Han regnet seg som kristen og samarbeidet med flere, deriblant en homøopat. Cayce skal selv ha vært overbevist om sine overnaturlige evner og ikke ha tjent penger på virksomheten.
Utsagn og spådommer fra Cayces seanser ble særlig kjent gjennom  bøker som ble utgitt i 1970-årene. De skal ha gitt opphav til flere forestillinger i New Age-bevegelsen, blant annet troen på reinkarnasjon (gjenfødelse).
Ole Braa
Han var født i på Øvre Sæter i Buvika og vokste opp i «Salmaker-rønninga» ved gården Brå på Byneset, som faren bygslet fra 1845.
Inderøy
Han tok lærereksamen ved Klæbu seminar i 1862, og var fra samme år lærer i Inderøy, en stilling han hadde til 1902. Han var først omgangsskolelærer, og fra 1875 lærer ved den nybygde Lyngstad skole på Kjerknesvågen. Ved siden av skolelærerstillingen var han huslærer, landmåler om somrene og torvmester i Nord-Trøndelag 1874–84. Fra 1877 eide og drev han gården By, som han pusset opp og flyttet til i 1880.
Braa var medlem av Inderøy herredsstyre 1880–1904, herunder 11 år som ordfører (1890-91 og 1896-1904) og varaordfører 1884–89 og 1894–95. Braa stiftet også et samvirkelag på Inderøy i 1870, der han var bestyrer/styremedlem de neste 30 årene. Han var med på å stifte Inderøy lærerlag i 1895 og ble lagets første formann. Han startet Lyngstad smørmeieri i 1894 og Kirknes meieri i 1897.
Kick Buttowski
Kick Buttowski: Drabantbyens våghals (kjent som Kick Buttowski) er en animert tv-serie som går på Disney XD. Den hadde premiere i USA 13. februar 2010 og i Norge 11. september 2010.
Ole Braa
Stortinget
Han var innvalgt på Stortinget fra Nordre Trondhjems amt 1901–1903, og hadde sitt virke i Lagtinget og Stortingets sosialkomité. Tidligere hadde han vært vararepresentant i periodene 1889–91 og 1892–94.
Siste år
Han solgte By gård i 1902. Fra 1905 til 1913 var han forvalter ved Innherred sykehus i Levanger. Senere var han revisor og regningsbud i Trondheim 1913–1925 før han vendte tilbake til Inderøy.
Han skrev «Skolehistorie fra Inderøen» i en serie artikler i avisen Nidaros 1916.
Han giftet seg i 1874 med Serina Nikolaisdatter Kjelvik (1846–1908). Ekteparet var barnløst, og ved hans død ble «Serina og Ola Brås legat» opprettet for å yte økonomisk støtte til ungdom fra Nord-Trøndelag som utdanner seg til læreryrket eller et praktisk yrke.
Grødem
Grødem ligger i Randaberg kommune, nabokommune til Stavanger. Grødem kirke ligger på et av de høyeste punktene på Grødem, den ble bygd i år 2000 og ligger i Tungenes prosti. I Grødem ligger også det tyske kystfortet Grødem fort fra 2. verdenskrig.
Selagis
Selagis er en slekt av biller som hører til familien praktbiller (Buprestidae).
Utseende
Middelsstore, skinnende metallisk fargede praktbiller. Pronotum skinner gjerne i en annen farge enn dekkvingene. Disse har tydelige punktrader og er noe tilspisset bak.
Utbredelse
Slekten er utbredt i Australia.
Systematisk inndeling
Inndelingen følger
A Dangerous Method
A Dangerous Method er en kanadisk-britisk-tysk historisk dramafilm fra regissert av David Cronenberg. De ledende rollene spilles av Viggo Mortensen, Michael Fassbender, Keira Knightley og Vincent Cassel i hovedrollene. Filmen handler om psykologene Carl Jung og Sigmund Freud og pasienten Sabina Spielrein som ble behandlet for hysteri. Den ble tilpasset til film av Christopher Hampton, fra hans teateroppsetning The Talking Cure fra 2002, som var basert på boken A Most Dangerous Method av John Kerr, som er en bok basert på virkelige hendelser.
Handling
Sabina Spielrein ankommer Burghölzli i august 1904, et fremtredende psykiatrisk sykehus i Zürich. Hun har diagnosen hysteri, og begynner en ny behandling med en ung sveitsisk lege Carl Jung. Han bruker ordassosiasjon og drømmetydning som en del av hans psykoanalyse, og oppdager at Spielreins tilstand ble utløst som barn på grunn av ydmykelse og seksuell opphisselse hun følte som barn når faren hennes slo henne naken.
Jung og den medisinske sjefen Eugen Bleuler anerkjenner Spielreins intelligens og energi, og lar henne hjelpe dem i deres eksperimenter. Jung begynner etter hvert en affære med Spielrein. Spielrein ønsker å bli gravid med Jung, men han nekter. Etter å ha forsøk å begrense forholdet deres til et profesjonelt forhold mellom doktor og pasient, appellerer hun til Freud etter hans profesjonelle hjelp - noe som tvinger Jung til å fortelle Freud sannheten om deres forhold.
Norsk harpe
Norsk harpe (bondeharpe, bygdeharpe, folkeharpe, trekantharpe) er en liten norsk variant av en klassisk harpe. De norske variantene ble gjerne kalt bondeharper eller bygdeharper til forskjell fra den klassiske harpen som gikk under navnet byharper. Den norske harpen forsvant ut av bruk i Norge i 1823 og har senere blitt gjenoppdaget. Det er funnet hele 9 forskjellige harper i Norge.
Konstruksjon
Det finnes norske harper med både én og to resonanskasser, og historiske kilder tyder på at de kan være ment for å legge ned på et bord (eller en annen resonanskasse) for å få sterkere lyd. Den hyppigst kopierte norske harpen er en modell fra Selbu med én resonanskasse.
Historisk er det belegg for at harper ble satt opp med strenger av dyretarmer, mens harper som er satt opp på museene er montert med metallstrenger. Dette gir en klangforskjell som kan minne om en gitar med nylonstrenger vs en med stålstrenger. Det er også problemer med å få tradisjonelle norske harper til å holde stemmingen ved bruk av stålstrenger da disse vil skjære seg inn i stemmenøklene, da disse er av tre på tradisjonelle harper. Fra andre land er det kjent tilsvarende instrumenter med stemmenøkler av metall.
Historie
Det finnes mange henvisninger til harpe i norrøn litteratur, og det kan synes som om dette er det mest brukte instrumentet på denne tiden. Slike henvisninger finne i blant annet Eddadikt, i balladen om Sigurd Svein, i Ragnar Lodbroks saga, og i andre norrøne sagaer.
Det ble forventet at en konge måtte kunne spille harpe, harpespillet er blant «dei idrotter som var i bruk i den tidi», og fra Wales er et skrift kjent fra 1200-tallet som sier at tre ting var uunnværlig for en gentleman; hans harpe, hans kappe og hans sjakkbrett.
På grunn av at omtale i kjent historisk litteratur er begrenset til rollen musikkinstrumentet spilte, og i liten grad omtaler hva slags instrument det er snakk om, så er det spekulert en del om hvor grensene går mellom langeleik, zither og bygdeharpe. I en omtale fra 1852 beskrives en krogharpe av N.R. Østgaard, dette er i forbindelse med feiring av et bryllup på Tynset: «Krogharpen, et Instrument som fordum var temmelig almindelig i de Østerdalske Fjellbygder, men dessverre er gaaet aldeles av brug, ligner i Formen en sædvanlig Harpe paa det nær, at den har Metalstrenger og at Sangbunnen ligger horisontal. Den har sterkere Klang end Langelegen, med hvilken den ellers har noget tilfelles i Tonen.»
Tilsvarende folkemusikkinstrumenter er kjent fra andre land, for eksempel små fangharper fra jødisk folkemusikk og mellomstore harper med føtter fra irsk og keltisk folkemusikk.
Ved Ole Bull-akademiet blir det formidlet kunnskap om slike folkeinstrumenter. Spelemanslaget i Gjøvik har også grupper for trekkspill, langeleik og en egen gruppe hvor en kan bygge instrumenter slik som harpe.